RNDr. Mária Hamranová

Kvalifikovaný pedagóg pre nižšie sekundárne vzdelanie ISCED 2 s II. atestáciou v oblasti prírodovedných predmetov s aprobáciou na predmety matematika a biológia s vyše 30 ročnou pedagogickou praxou.

Od decembra 2014 je zástupkyňou riaditeľa školy.

Vo svojej pedagogickej práci vyniká vysokou mierou kreativity, využíva pozitívnu motiváciu a prvky originality. Svoje získane vedomosti a zručnosti odovzdáva svojim žiakom, pričom využíva inovatívne metódy, prácu s IKT technológiou, interaktívnou tabuľou, pri ktorých rozvíja zručnosti, vedomosti a schopnosti žiakov.Na vyučovacích hodinách aktívne využíva rôzne inovatívne metódy a projektové vyučovanie.

Na škole pracuje ako koordinátorka matematických súťaží. Pracuje so žiakmi zo sociálne znevýhodneného prostredia aj so žiakmi s individuálnymi vzdelávacími potrebami. Pripravuje pre nich rôzne učebné materiály, pomôcky a didaktické testy. Organizuje exkurzie, školské výlety zamerané na zážitkové odborné vyučovanie.

 Je koordinátorkou príprav a realizácie projektov. Absolvovala rôzne kurzy, prednášky a ďalšie formy vzdelávania učiteľov, čím si zabezpečuje rozvoj svojich profesijných kompetencií. Pracovné povinnosti si plní zodpovedne, má výborné organizačné schopnosti a ako triedna učiteľka dosahuje s triedou veľmi dobré výsledky. Má pozitívny prístup k práci.

Profesionálne a odborne pripravuje žiakov na predmetové olympiády, pripravuje žiakov na matematické a biologické súťaže. Vyše 15 rokov pracovala ako predsedníčka okresnej komisie biologickej olympiády aj ako metodička pre predmety biológia a geografia.

 Je v kolektíve, medzi žiakmi i rodičmi obľúbená. Venuje sa svojmu pedagogickému i profesijnému rastu. K žiakom je trpezlivá, spravodlivá, priateľská, ale vie byť aj dostatočne prísna. V kolektíve je obľúbená, nápomocná. V práci je ambiciózna a precízna. Má nasadené vysoké pracovné tempo, čo motivuje aj ostatných k lepším výkonom. Má pozitívny prístup k práci a k riešeniu problémov. Vždy ochotne podá pomocnú ruku, tým ktorí ju o to požiadajú. Na škole má n starosti aj medializáciu a publicitu školy. Škola sa vďaka úspešnej medializácii dostala do povedomia obyvateľov mesta i širokého okolia.